Vres

Vres alebo staršie šedivník (lat. Calluna) je rod rastlín z čeľade vresovcovité (Ericaceae), do ktorého patrí jediný druh: vres obyčajný (Calluna vulgaris), poloker s ružovými kvetmi, rastúci na na živiny chudobných pôdach. Rod je blízko príbuzný rodu vresovec (Erica).

 Použitie 
Zbiera sa vňať (herba callunae), ktorá sa v čase kvitnutia odrezáva asi v polovici a rýchlo sa v prievane dosuší, alebo aj kvet. Droga obsahuje glykozid arbutín, triesloviny, kyselinu fumarovú, kyselinu citrónovú, horčinu, flavón a iné. Droga rozpúšťa hlieny, má močopudné, potopudné a upokojujúce účinky, používa sa aj ako čaj na dezinfekciu močových ciest. Vo farmácii sa používa najmä na prípravu liečivých čajov.

 Galéria 

 Referencie 

 Iné projekty 

 Zdroj 

Kategória:Flóra na Slovensku
Kategória:Vresovcovité
Kategória:Liečivé rastliny
Kategória:Skalničky
Kategória:Polokry
Kategória:Najmenej ohrozené druhy
Kategória:Monotypické rody rastlín